Planet of Apes&Babes

Planet of Apes&Babes er et musikkalbum med Apes&Babes, utgitt av Grappa Musikkforlag i 2009.
Sjangeren er a cappella, med repertoar tatt fra blant annet «balkan-jazz, jødisk romantikk, iransk disko, argentinsk tango, romani-pop og selvfølgelig norsk folkemusikk».

Albumet fikk terningkast 5 i Hamar Arbeiderblad samt gruppas egne regionsaviser Adresseavisen og Trønder-Avisa. I tillegg til god sangteknikk og kreativitet fikk gruppa gode skussmål for underholdningsverdien og humoren i sammensetningen av sangene. Videre fikk albumet terningkast 4 i Aftenposten, Østlendingen, Bergens Tidende og Haugesunds Avis.

Sporliste
 «Villemann og Magnhild»
 «Gankino Horo»
 «Vinyl-Intermezzo»
 «Miseriou»
 «Bei mir bist du schön»
 «Nane Coha»
 «Tike tike kardi»
 «Munnharpeslått fra Sunndal»
 «La Sagesse (Women, I'm Calling You)»
 «Little Sparrow»
 «La Cumparasita»
 «Bånsull (Su su ruddi)»

Referanser

Musikkalbum fra 2009
Apes&Babes-album